Diana Klasi sõnul pole tal rolliga muret, sest proovides on ta käinud algusest peale. Ta soovib Pillele head paranemist ja usub, et saab kõigega hakkama. Kuna ta teeb ise etenduses ka teise rolli, astub tema asemel üles hoopis teine üllatusesineja, nimelt Diana ema Nieves Lepp. "Oleme üle 20 aasta taas emaga koos laval. Minu nooruspõlves, kui mul lapsigi veel polnud, tegime koos kaasa paaris etenduses Vanemuises. Emale on see suur väljakutse ja minul on sellepärast väga hea  meel. Ema oli väga ärevil, aga samas on ikka vahva, et ta nõusse jäi, ta on ju kunagine Vanemuise ooperisolist," selgitab Diana rõõmsalt.